Computerspillet Minecraft er ikke bare god underholdning - det kan faktisk også bruges til at gøre en bydel bedre.

På en skole i Valby sidder eleverne lige nu og forsøger at bygge en bedre bydel i Folehaven ved hjælp af blandt andet Minecraft.

- Det er sjovt at tænke på, at et spil kan være fremtiden for Folehaven, siger 13-årige Dilan Bulut, mens hun kigger på skærmen, hvor de virtuelle lerblokke og græsarealer, mens cykelstier toner frem.

Torsdag viser de deres forslag til Københavns Kommune. Drømmen er, at kommunen vælger elevernes forslag til byfornyelse som det bedste, så området bliver, som de vil have det.